হামুদুর রহমান
প্রধান বিচারপতি হামুদুর রহমান (উর্দু: حمود الرحمن‎‎; ১ নভেম্বর ১৯১০ – ৩১ অক্টোবর ১৯৭৫) ছিলেন একজন বাঙালি বংশোদ্ভূত পূর্ব পাকিস্তানি আইনবিদ । তারা পরিবার কর্মসূত্রে বিহারের পাটনায় থাকাকালীন সময়ে তিনি পাটনায় জন্মগ্রহণ করেন এবং পরে তিনি ঢাকা হাইকোর্ট এ আইন ব্যবসা শুরু করে। তিনি পাকিস্তানের সপ্তম প্রধান বিচারপতি এবং ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। এছাড়াও তিনি করাচি বিশ্ববিদ্যালয়ে আইনের অধ্যাপক ছিলেন। জুলফিকার আলি ভুট্টোর সরকার তাকে হামুদুর রহমান কমিশনের প্রধান নিযুক্ত করে। এর ফলে তিনি দেশীয় ও আন্তর্জাতিক পর্যায়ে খ্যাতি অর্জন করেছিলেন। এই কমিশন বাংলাদেশের স্বাধীনতা যুদ্ধে পাকিস্তান সেনাবাহিনীর ভূমিকা তদন্ত করার জন্য গঠিত হয়েছিল।